Nafarroako Parlamentuko Mahaiak, 2020ko irailaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkeztutako galdera, desgaitasuna duten pertsonek Foru Administrazioan edozein lan egin ahal izateari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Lehendakaritzako, Berdintasuneko, Funtzio Publikoko eta Barneko Batzordean izapidetzea.

Iruñean, 2020ko irailaren 28an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak Batzordean ahoz erantzun dezan:

Zer neurri hartuko ditu Nafarroako Gobernuak desgaitasuna duten pertsonek Foru Administrazioan edozein lan egiteko arazorik ez izateko, Irisgarritasun unibertsalari buruzko 12/2018 Foru Legak eta Ezgaitasunen bat duten pertsonen aukera berdintasunerako, bereizkeriarik ezerako eta nonahi ibiltzeko aukeretarako 51/2003 Legeak jasotzen duten moduan?

Iruñean, 2020ko irailaren 18an

Foru parlamentaria: Ángel Ansa Echegaray